संकटा सेमिफाइनलमा
छरिता फरवार्ड फोफना फोडेको ह्याट्रिक मदतमा सीएमसी क्लब संकटाले चौथो मेचीनगर गोल्डकप फुटबलको सेमिफाइनल पक्का गरेको छ । आयोजक काँकडभिट्टा फुटबल ट्रेनिड सेन्टरलाई ४–१ ले हराउँदै संकटाले सेमिफाइनल तय गरेको हो ।
काँकडभिट्टा — छरिता फरवार्ड फोफना फोडेको ह्याट्रिक मदतमा सीएमसी क्लब संकटाले चौथो मेचीनगर गोल्डकप फुटबलको सेमिफाइनल पक्का गरेको छ । आयोजक काँकडभिट्टा फुटबल ट्रेनिड सेन्टरलाई ४–१ ले हराउँदै संकटाले सेमिफाइनल तय गरेको हो ।काँकडभिट्टा माविको मैदानमा शनिबार संकटाको जितमा फरवार्ड फोडे नायक बने । २२ औं मिनेटमा फोडेले पहिलो गोल गरे । बक्सभित्र पाएको पासमा काँकडभिट्टाका गोलरक्षक किशोर गिरीलाई बिट गर्दै उनले बल जालीको सम्पर्कमा पुर्‍याए । पहिलो गोलपछि दबाबमा परेको आयोजकले २९ औं मिनेटमा पुनः दोस्रो गोल बेहोर्‍यो । उनै फmोडेले इकेन क्रिस्टियनको त्रस पासमा हेडरबाट दर्शनीय गोल गरे । ४४ औं मिनेटमा फोडेले गोल थप्दै ह्याट्रिक पूरा गरे । तेस्रो गोलमा पनि उनले क्रिस्टियनकै साथ पाए । उनले बक्सनजिकै मिलाइदिएको क्रसलाई फोडेले आफ्नै शैलीमा पोस्टको दिशा दिए । पहिलो हाफमा संकटाले ३ गोलले अग्रता थियो । ५५ औं मिनेटमा क्रिस्टियनले गोल थपेर ४–० को अग्रता कायम गर्दा विपक्षी टिमका घरेलु समर्थक लगभग निरास शने । मैदानको मध्यभागमा अनमार्क रहेका क्रिस्टियनले करिब २० यार्ड टाढाबाट गरेको प्रहार गोलमा परिणत भएको हो । काँकडभिट्टाबाट विमल घर्ती मगरले गरेको गोल सान्त्वना बन्यो । उनले ८० औं मिनेटमा संकटाका निशान्त लिम्बुले फाउल हानेपछि प्राप्त फ्रिकिकमा विमलले गोल गरेका हुन् । उनको गोल हुँदा विपक्षी गोलरक्षक राजाबाबु थापा अक्क न बक्क भए । विमलको गोल जितलाई पर्याप्त भने थिएन । आयोजकका विमलले अरु दुई राम्रा अवसर गुमाए । विश्वास श्रेष्ठ, नगेन तामाङ, योगेश गुरुङ, पुजन उपरकोटी जस्ता राम्रा खेलाडीले आशातीत प्रदर्शन गर्न सकेनन् । आयोजकका प्रशिक्षक मुन्ना सुब्बाले टिमबीच समन्वय नहुँदा हार बेहोर्नुपरेको बताए । कलेक्टिभ टिमका कारण पनि तालमेल मिलाउन गाह्रो भएको उनले बताए । संकटाका प्रशिक्षक सल्यान खड्गीले पहिलो हाफमा उत्कृष्ट प्रदर्शन भए पनि दोस्रो हाफपछि सोचेजस्तो नभएको बताए । म्यान अफ द म्याच फोफना फोडे भए ।